Täna on väga vaikne. Nagu oleks pühapäev.  Või veelgi vaiksem. Vahepäev 1. mai riigipüha ja laupäevase koristuspüha vahel.  Muudest uudistest: ma ei saa enam aru, kui mu telefon heliseb, sest kõik teised linnukesed laulavad ka kogu aeg. Võtab aega, enne kui ma ära taban - ööbik, aaa, praegu pole ju öö, see peab olema hoopis minu mobla.  Suvi tuli nii äkki. Alles see oli, kui märtsi lõpus tuli talv; alles see oli kui lumi ära sulas ja ma oma ratta välja tõin ja soojad rattariided välja otsisin; eile pidin loobuma nii jopest kui  dressipluusist ja sõitma lühikeste varrukatega pluusi väel.